
RAPORT DE SPECIALITATE

privind transmiterea, fără plată, a dreptului de proprietate asupra unor imobile din Bulevardul Take Ionescu nr. 83 către Parohia Ortodoxă Romana - Zona Tipografilor Timisoara
Având în vedere Referatul de aprobare nr. SC2020-21812/18.09.2020 a Primarului Municipiului Timișoara și Proiectul de hotărâre privind transmiterea, fără plată, a dreptului de proprietate asupra unor imobile din Bulevardul Take Ionescu nr. 83 către Parohia Ortodoxă Romana - Zona Tipografilor Timisoara. Facem următoarele precizări:

Imobilul este situat în Bulevardul Take Ionescu nr. 83, teren proprietatea Municipiului Timisoara - domeniul public, şi a fost atribuit în baza solicitării Parohiei Ortodoxe Romane Zona Tipografilor Timisoara  în vederea amenajarii unei cantine sociale care sa deserveasca gardinita si centrul social pentru copii care au implinit varsta de 18 ani care provin de la Directia de Protectie Sociala (casele de copii).
De asemenea, Consiliul Parohial al Parohiei Ortodoxe Romane-  Zona Tipografilor Timisoara, prin Hotărârea din data de 28.08.2020, a discutat şi aprobat construirea, în cadrul aceluiaşi complex, a unei scoli cu clasele I-VIII pentru copii care vor frecventa gradiniţa parohiei, pe terenul unde va funcţiona gradiniţa parohiei şi cantina socială. Prin realizarea acestei scoli, copii care frecventează gradiniţa vor avea asigurată continuitatea si se vor adapta mai uşor la trecerea de la un ciclu de şcolarizare la altul, într-un spaţiu în care trebuie să se adapteze la învăţământul primar şi gimnazial.
 Prin HCLMT nr. 75/27.03.2007 s-a aprobat atribuirea în folosinţă gratuită, pe o perioadă de 49 de ani suprafaţa de 2023 mp teren înscris în Cartea Funciară nr.145820 Timişoara, cu nr. topo propus 5611/b, Parohiei Ortodoxe Române - Zona Tipografilor, teren din domeniul public al municipiului Timişoara, (Statul Român în administrarea Intreprinderii de Transporturi Timişoara asupra construcţiilor).

De asemenea, prin HCLMT nr. 203/22.04.2008 s-a aprobat atribuirea în folosinţă gratuită, pe o perioadă de 49 de ani suprafaţa de 2334 mp teren înscris în Cartea Funciară nr.145820 Timişoara, cu nr. topo propus  5611/a/1 , Parohiei Ortodoxe Române - Zona Tipografilor, teren din domeniul public al municipiului Timişoara , (Statul Român în administrarea Intreprinderii de Transporturi Timişoara asupra construcţiilor), in vederea construirii unui centru social pentru tineri.

Prin adresa din data de 17.09.2020, Parohia Ortodoxă Romană -  Zona Tipografilor Timisoara, solicită transmiterea dreptului de proprietatea asupra imobilelor atribuite în folosinţă gratuită, după cum urmează:
a) imobilului cu nr. topo 406530 inscris in CF 406530 Timisoara, in suprafata de 2334 mp din Bulevardul Take Ionescu nr. 83, atribuit în folosinţă gratuită Parohiei Ortodoxe Romane Zona Tipografilor Timisoara prin HCLMT nr. 203/22.04.2008;

b) imobilului cu nr. topo 406530 inscris in CF 406530 Timisoara, in suprafata de 2023 mp din Bulevardul Take Ionescu nr. 83, atribuit în folosinţă gratuită Parohiei Ortodoxe Romane Zona Tipografilor Timisoara prin HCLMT nr. 75/27.03.2007.

În conformitate cu art. 41 alin. (1) din HG nr. 53/2008 privind recunoaşterea Statutului pentru organizarea şi funcţionarea Bisericii Ortodoxe Române, Patriarhia Română, mitropolia, arhiepiscopia, episcopia, vicariatul, protopopiatul (protoieria), mănăstirea şi parohia sunt persoane juridice de drept privat şi utilitate publică, cu drepturile şi obligaţiile prevăzute de prezentul statut.

Potrivit art. 1 din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, imobilele aflate în proprietatea statului ori a unităţilor administrativ-teritoriale, atribuite în folosinţă gratuită cultelor religioase după 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.
Imobilele solicitate pentru transmiterea fără plată în proprietatea Parohiei Ortodoxe Romane Zona Tipografilor Timisoara se află în domeniul public al Municipiului Timişoara. Pentru a fi transmis Parohiei Ortodoxe Romane Zona Tipografilor Timisoara, bunul imobil trebuie să se afle în domeniul privat al municipiului. În conformitate cu art. 32 alin. (2) din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, în situaţia în care în momentul atribuirii imobilul se afla în domeniul public, prin hotărâre se va aproba şi trecerea acestuia în domeniul privat al statului sau al unităţii administrative-teritoriale, potrivit legii.
Având în vedere cele mai sus menţionate, propunem:
· aprobarea trecerii din domeniul public al municipiului Timişoara în domeniul privat al municipiului a următoarelor bunuri imobile:

· imobilului cu nr. topo 406530 inscris in CF 406530 Timisoara, in suprafata de 2334 mp din Bulevardul Take Ionescu nr. 83;

· imobilului cu nr. topo 406530 inscris in CF 406530 Timisoara, in suprafata de 2023 mp din Bulevardul Take Ionescu nr. 83.

· aprobarea transmiterii dreptului de proprietate asupra următoarelor imobile:

· imobilului cu nr. topo 406530 inscris in CF 406530 Timisoara, in suprafata de 2334 mp din Bulevardul Take Ionescu nr. 83, atribuit în folosinţă gratuită Parohiei Ortodoxe Romane Zona Tipografilor Timisoara prin HCLMT nr. 203/22.04.2008;

· imobilului cu nr. topo 406530 inscris in CF 406530 Timisoara, in suprafata de 2023 mp din Bulevardul Take Ionescu nr. 83, atribuit în folosinţă gratuită Parohiei Ortodoxe Romane Zona Tipografilor Timisoara prin HCLMT nr. 75/27.03.2007.

Având în vedere prevederile legale expuse în prezentul raport, apreciem că proiectul de hotărâre privind transmiterea dreptului de proprietate asupra unor imobile din Bulevardul Take Ionescu nr. 83 către Parohia Ortodoxă Romana - Zona Tipografilor Timisoara, îndeplinește condițiile pentru a fi supus dezbaterii și aprobării plenului consiliului local.

